Gebruikt CATERPILLAR MULTITERREINLADERS 2.018 259D voor Verkoop gevestigd in Mesa, AZ, US ( CU4332567 )
Nr. catalogus: CU4332567
Nr. serie: FTL14817 251706_3906712262566_598085096_n.jpg (37.23 KiB) Viewed 1925 times
Dhammakaya-Rich-Quick-amulet.jpg (52.51 KiB) Viewed 1925 times
welcome_02.jpg (21.19 KiB) Viewed 1837 times
santa100	Posts: 1817	Joined: Fri Jun 10, 2011 10:55 pm	Re: Dhammakaya leader 'knows' the reincarnation of Steve Jobs! save 34%	Civic/CRX/Sol 88-95 Stainless Steel HEL Brakelines 2x Front
Honda Prelude 92-00 Stainless Steel HEL Brakelines 2x Front Vra eerder wat jý kan doen oor koronavirus | Netwerk24
Vra eerder wat jý kan doen oor koronavirus
Deur Jan-Jan Joubert 17 Maart 2020 05:00
Tot nou vaar ons regering op die oog af goed met die bekamping van die koronavirus. Daaroor stem alle redelike Suid-Afrikaners saam.
Dié prestasie gaan ten seerste getoets word wanneer aantoonbare infeksies begin toeneem. Die inkubasieperiode waartydens jy die virus kan hê sonder om die simptome te vertoon, is 14 dae. Wat ons dus tans in die syfers sien, is die situasie soos dit 14 dae gelede was.
Op die nogal indrukwekkende en baie lang nuuskonferensie van die kabinetsministers gister het dr. Zweli Mkhize, minister van gesondheid, ’n belangrike punt gemaak, naamlik dat die ware toets vir die hantering van die siekte sal kom wanneer dit die townships en stamgebiede van die land tref.
Tot nou is Suid-Afrikaners van alle rasse getref, ja, maar nog nie van alle klasse nie. Al die gevalle is oorsee opgedoen, dus deur mense wat dit kan bekostig om oorsee te reis. Ek fokus dus hierdie rubriek op lesers in die middel- en hoë inkomstegroepe wat huisbediendes en tuiniers in diens het.
ou dus sover moontlik jou huisbediende en tuinier teen volle loon of salaris in diens, in landsbelang, en indien moontlik, stuur diesulkes op betaalde verlof tot ná Paasfees.
Hier is my pleidooi: Wat die koronavirus betref, is dit belangrik wat die regering doen, maar dit is ook belangrik wat jý doen. Hou dus sover moontlik jou huisbediende en tuinier teen volle loon of salaris in diens, in landsbelang, en indien moontlik, stuur diesulkes op betaalde verlof tot ná Paasfees.
Ek kan dit doen en ek gaan dit doen, maar ’n mens aanvaar almal se omstandighede verskil. Die salaris of loon wat die huishoudster of tuinier ontvang, mag dalk karig wees, maar in ’n land met ’n werkloosheidsyfer van 29% is dit dikwels ’n hele uitgebreide gesin se enigste inkomste.
Mense gaan sterf sonder daardie inkomste, en onstabiliteit in die land (wat kan oorspoel op bevoorregtes) kan toeneem as inkomstes opdroog.
Dit is ook verkieslik om jou huishoudster of tuinier huis toe te stuur as hulle wil gaan. As jy dink dis ’n uitdaging om jou kinders besig en aan die leer te hou, dink aan jou huishoudelike werknemer.
Betaalde verlof is dus verkieslik.
Hy of sy moet daagliks hul kinders agterlaat in die dikwels skrikwekkende maatskaplike omstandighede van townships. Baie van daardie kinders se skole gaan nie die soort skoolwerk verskaf wat private of voormalige model C-skole verskaf nie. Sonder toesig gaan daardie kinders strate toe, waar die bendes en ander kriminele wag om hulle leed aan te doen.
Dink aan die kommer van jou huishoudelike werknemer oor haar kinders. Gewoonlik stuur soveel township-ouers as wat kan hul kinders oor die vakansie platteland toe, maar hierdie skoolverposing het té skielik gekom.
Boonop kan taxi’s en ander openbare vervoer kiemputte word – wat ook geld vir die werknemer se daaglikse reis na jou huis en vir langafstand-reise na die platteland. Betaalde verlof is dus verkieslik.
Help ook waar jy kan. Dink hoe was mense hul hande as hulle nie water het nie? En hoe koop hulle strategiese voorrade aan sonder geld of bêreplek, of sonder elektrisiteit en ’n yskas?
Nou is die tyd om aan ander te dink, en eerste aan die ander wat sorg vir jou huishouding.
Meer oor: Jan-Jan Joubert | Huiswerker | Covid | Tuinier | Koronavirus | Lone | Hulpverlening